Genre: Information/Explanation

Yogi Bhajan <p/> Rojen je bil 26. avgusta 1929 v majhni vasici Kot Harkarn v tedanji Indiji kot Harbhajan Singh. Že pri neverjetno mladih 16 letih ga je učitelj Sant Hazara Singh imenoval za mojstra Kundalini joge. Poleg tega se je izšolal v Hatha yogi pod vodstvom Acharya Narinder Dev v Yoga Smriti, v Sivananda Ashramu v Rishikeshu pa je dobil inspiracijo v neskončni Resničnosti Vedanta filozofije. Dokončal je tudi uradni študij psihologije in opravljal službo vladnega uradnika. Leta 1968 je na povabilo, da bi na Zahodu poučeval jogo, odpotoval v Kanado, od tam pa v Los Angeles, kjer je začel predajati znanje in modrost kundalini joge mladim množicam hrepenečim po samospoznanju in svobodnem izražanju. Leta 1971 je postal mojster Bele Tantre (Mahan Tantric), ki s pomočjo vodenih meditacij sprošča ogromno podzavestne negativnosti. Leta 1970 je postal glavna verska in upravna avtoriteta Sikhovske darme na Zahodu. Prizadeval si je za širjenje znanosti in prakse Kundalini Joge po celem Zahodu in za oblikovanje skupnosti učiteljev kundalini joge za Vodnarjevo dobo. 6. oktobra 2004 je pri starosti 75 let zapustil svoje fizično telo. <p/> "Tvoj um je tvoj služabnik, tvoje telo je tvoje vozilo, tvoja duša je tvoj dom. Nič ni zunaj nas, vse je v nas." YB